Številka: 110-6/2025-6209-2

Datum: 11. 2. 2025

Na podlagi 58. in 70. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 - ZTFI-A, 69/08 - ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 - ZDeb, v nadaljevanju: ZJU) in 18. člena Uredbe o postopku za zasedbo delovnega mesta v organih državne uprave in v pravosodnih organih (Uradni list RS, št. 139/06 in 104/10)

**UPRAVNA ENOTA GROSUPLJE,** Taborska cesta 1, 1290 Grosuplje,

objavlja javni natečaj za zasedbo prostega uradniškega delovnega mesta

**SVETOVALEC - PRIPRAVNIK** v Oddelku za upravno notranje zadeve (šifra DM 66)

za določen čas 10 mesecev, s polnim delovnim časom

**Naloge delovnega mesta:**

* izvajanje nalog po programu pripravništva,
* usposabljanje za opravljanje del na delovnem mestu svetovalec,
* usposabljanje za vodenje zahtevnih upravnih postopkov na prvi stopnji in za opravljanje drugih upravnih nalog podobne zahtevnosti,
* usposabljanje za izdajanje odločb na predpisanih obrazcih na prvi stopnji,
* sodelovanje pri opravljanju enostavnih upravnih opravil,
* pomoč pri zbiranju, urejanju in pripravi podatkov za oblikovanje zahtevnejših gradiv,
* usposabljanje za samostojno oblikovanje manj zahtevnih gradiv s predlogi ukrepov,
* opravljanje drugih nalog po navodilih mentorja oziroma predstojnika.

Izbrani kandidat se bo usposabljal za vodenje upravnih postopkov in opravljanje drugih upravnih nalog s področja dela upravne enote.

**Kandidati, ki se bodo prijavili na to delovno mesto, morajo izpolnjevati naslednje pogoje:**

* najmanj visokošolsko strokovno izobraževanje (prejšnje) / visokošolska strokovna izobrazba (prejšnja) ali

najmanj visokošolsko strokovno izobraževanje (prva bolonjska stopnja) / visokošolska strokovna izobrazba (prva bolonjska stopnja) ali

najmanj visokošolsko univerzitetno izobraževanje (prva bolonjska stopnja) / visokošolska univerzitetna izobrazba (prva bolonjska stopnja),

* še niso bili v delovnem razmerju na delovnem mestu, za katerega je bila pogoj stopnja izobrazbe iz zgornje alineje,
* znanje slovenskega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Skladno z 2. členom Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/2009, v nadaljevanju Pravilnik) ter prvim odstavkom 106. člena ZJU je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika po tem pravilniku se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

**Prijava** mora biti **obvezno oddana na predpisanem obrazcu**, ki je sestavni del objave prostega delovnega mestain **mora vsebovati:**

1. Pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe, datum zaključka izobraževanja ter ustanova, na kateri je bila izobrazba pridobljena.
2. Pisno izjavo, da kandidat v skladu z 2. členom Pravilnika in prvim odstavkom 106. člena ZJU izpolnjuje pogoje za zasedbo objavljenega pripravniškega delovnega mesta.
3. Pisno izjavo kandidata, da:

* je državljan Republike Slovenije,
* ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in da ni bil obsojen na nepogojno kazen zapora v trajanju več kot šest mesecev,
* zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti;

1. Pisno izjavo kandidata, da za namen tega natečajnega postopka dovoljuje Upravni enoti Grosuplje pridobitev podatkov o izpolnjevanju pogojev za zasedbo delovnega mesta iz uradnih evidenc.

Prijava naj vsebuje tudi **življenjepis**, v katerem naj kandidat poleg formalne izobrazbe navede tudi druga znanja in veščine, ki jih je pridobil.

Kandidati vložijo prijavo v pisni obliki na priloženem obrazcu Vloga za zaposlitev, ki jo pošljejo v zaprti ovojnici z označbo »**javni natečaj za uradniško DM svetovalec - pripravnik**« na naslov: **Upravna enota Grosuplje, Taborska cesta 1, 1290 Grosuplje**, in sicer v roku **8 dni po objavi** na osrednjem spletnem mestu državne uprave Republike Slovenije https://www.gov.si/zbirke/delovna-mesta/. Za pisno obliko prijave se šteje tudi elektronska oblika, poslana na elektronski naslov **ue.grosuplje@gov.si**, pri čemer veljavnost prijave ni pogojena z elektronskim podpisom.

V izbirni postopek se bodo uvrstile popolne in pravočasno prispele prijave. Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list RS, št. 139/2006 in 104/2010) se v izbirni postopek ne bodo uvrstili kandidati, ki ne izpolnjujejo natečajnih pogojev.

Strokovna usposobljenost kandidatov se bo presojala na podlagi pregleda vloge, lahko pa tudi s pomočjo drugih metod preverjanja strokovne usposobljenosti kandidatov, kot primeroma pisni preizkus ali razgovor.

Z izbranim kandidatom bo sklenjeno delovno razmerje za določen, za čas opravljanja pripravništva v trajanju 10 mesecev, s polnim delovnim časom. Izbrani kandidat bo delo opravljal v prostorih Upravne enote Grosuplje, Taborska cesta 1, 1290 Grosuplje oziroma v drugih uradnih prostorih Upravne enote Grosuplje.

Izbrani kandidat **ne** bo imenovan v uradniški naziv; skladno s 73. členom ZJU se mu določijo pravice in obveznosti glede na naziv svetovalec III. Osnovna plača svetovalca – pripravnika je ob upoštevanju 23. člena Zakona o skupnih temeljih sistema plač v javnem sektorju (Uradni list RS, št. 95/24) določena na podlagi uvrstitve delovnega mesta oziroma naziva, na katerem lahko pripravnik delo opravlja neposredno po opravljenem pripravništvu oziroma izpitu, določenem po posebnih predpisih, in sicer tako, da je njegova osnovna plača za čas pripravništva za štiri plačne razrede nižja od osnovne plače tega delovnega mesta oziroma naziva (13. plačni razred, 1.418,75 eur bruto oz. 1.518,75 eur bruto od 1. 10. 2025 dalje).

Kandidati bodo o izbiri pisno obveščeni najkasneje v roku 60 dni po opravljeni izbiri. Obvestilo o končanem izbirnem postopku natečaja bo objavljeno na spletnem portalu državne uprave Republike Slovenije https://www.gov.si/zbirke/delovna-mesta/.

Informacije o delovnem področju: Dragica Urbas, tel. št. 01/78 10 910

Informacije o izvedbi javnega natečaja: Klavdija Hrovat, tel. št. 01/78 10 927

Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.